钦定古今图书集成/理学汇编/学行典/第249卷 > 周榆
## 钦定古今图书集成/理学汇编/学行典/第249卷 > 周榆

按《松江府志》：“周榆，字永新，贤而好施，常行田闲得遗
金，乃僧募赀迹而还之。一日，操舟入城，舟尾鳞次不
得渡，有哄者迫甚，问其故，曰：‘吾妇产且殆，求医不得
前’。榆即舍舟假之，谓曰：‘吾居周家藻里，尔暇以舟归
我’。竟徒步而还。年八十一。先一夕沐浴，晨起更衣礼
佛，趺坐而逝。”